cyanic-selkie/wikianc huggingface dataset:
Անգլիայի թագավորություն
1284 թվականին ավարտվեց Ուելսի նվաճումը Էդվարդ I-ի կողմից և այն անցավ Անգլիայի թագին։ Էդվարդ III-ի օրոք Անգլիան վերածվեց Եվրոպայի գլխավոր ռազմական տերություններից մեկը, որտեղ զարգանում էր օրենսդիր մարմինը, հատկապես ձևավորվեց Անգլիայի խորհրդարանը։ 1340-ականներից Անգլիայի թագավորները նաև հավակնում էին Ֆրանսիայի թագին, սակայն Հարյուրամյա պատերազմից և Սպիտակ և կարմիր վարդերի պատերազմից հետո հրաժարվեցին Ֆրանսիայի թագից, բացի այդ կորցրեցին բոլոր տարածքները մայրցամաքում բացառությամբ Կալեից։
Անգոլսաքսոնյան Անգլիա
Անգլիայի թագավորությունը հիմնականում հիմնադրվել է միջնադարյան Անգլոսաքսոնյան թագավորությունների միավորումից, հայտնի որպես Հեպտարխիա, որը ներառում էր Արևելյան Անգլիան, Մերսիան, Նորտրումբիան, Քենթը, Էսսեքսը, Սուսսեքսը և Ուեսսեքսը։ 9-րդ դարի Վիկինգների ապստակությունները փոխեցին Անգլիական թագավորությունների ուժերի դասավորությունը և բնիկ անգլո-սաքսոնների կյանքը։ Անգլիական հողերը միավորվեցին 10-րդ դարում, երբ թագավոր Էտելստանը 927 թվականին ավարտեց վերանվաճումը։
Հեպտարխիայի ժամանակ Անգլոսասոնական թագավորությունների ամենահզոր թագավորը համարվում էր Բրետվալդան, արքայաց արքա։ Մերսիայի անկումից հետո Ուեսսեքսը դարձավ ավելի հզոր։ Այն իրեն ձուլեց Քենթի և Սուսսեքսի թագավորությունները 825 թվականին։ Ուեսսեքսի թագավորները սկսեցին մեծ ազդեցություն ունենալ Անգլիայի մյուս թագավորությունների նկատմամբ 9-րդ դարում։ 827 թվականին Նորտրումբիան ընդունեց Էգբերտին Դորեում, և Էգբերտը դարձավ միավորված Անգլիայի առաջին թագավորը։
886 թվականին Ալֆրեդ Մեծը վերանվաճեց Լոնդոնը, ինչը համարվում է նրա կառավարման շրջադարձային իրադարձություն։ Անգլոսաքսոնյան ժամանակագիրները ասում էին, որ ամբողջ անգլիացի ժողովուրդը ընդունում էր միայն Ալֆրեդ թագավորին, ոչ դաներին ։
Հաջորդ տարիների ընթացքում Նորտրումբիան արագորեն ընկնում է Անգլիայի թագավորների ձեռքից վիկինգների ձեռքը և հակառակը, սակայն 954 թվականին այն վերջնական անցավ անգլիացիներին Էդրեդ գլխավորությամբ` ավարտելով Անգլիայի միավրումը։ Նույն ժամանակներում Նորտրումբիայի հյուսիսային մաս Լոթիանը կցվեց Շոտլանդիայի թագավորությանը։ 927 թվականի հուլիսի 12-ին Էամոնտ կամրջի վրա Կումբրիան ճանաչվեց Էթելստանին Անգլիայի թագավոր։ Այն կարող է համարվել Անգլիայի հիմնադրման ամսաթիվ, չնայած միավորման գործընթացը տևեց ևս 100 տարի։
Դրանից հետ Անգլիան մնաց քաղաքանապես միավորված։ Էթելրեդ II-ի (978–1016) գահակալման տարիներին դաների ասպատակություների նոր ալիք սկսվեց, որոնք գլխավորում էր Կանութ Դանիացու գլխավորությամբ, ինչը իր գագաթնակետին ասավ դաների կողմից Ագլիայի նվաճմամբ 1013 թվականին։ Սակայն Կանութը մահացավ 1014 թվականի փետրվարի 2 և Էթելրեդը վերադարձրեց գահը։ 1015 թվականին Կանութի որդի Կնուդ I Մեծը սկսեց նոր ասպատակություններ։ Պատերազմն ավարտվեց 1016 թվականին Կնուդի և Էթելրեդի իրավահաջորդ Էդմունդի միջև ձեռք բերվեց պայմանավորվածություն, որով Անգլիան բաժանվեց նրանց միջև, սակայն նոյեմբերի 30-ին Էդմունդի մահից հետո Անգլիայի մնացած հատվածը նույնպես անցավ դաներին։ Սա շարունակվեց 26 տարի մինչև Հարթեկնուդի մահը 1042 թվականի հունիսին։ Նա Կնուդի և մմա Նորմանդացու որդին էր (Էթելրեդ II-ի այրին) և չուներ ժառանգներ ու նրան փոխարինեց նրա կիսով չափ եղբայր Էթելրեդի որդի Էդվարդ Խոստովանողը։ Անգլիայի թագավորությունը նորից ձեռք բերեց անկախություն։
Նորմանների նվաճումներ
Խաղաղությունը տևեց մինչև Էդվարդի անզավակ մահը 1066 թվականի հունվարին։ Նրա խորթ եղբայրը թագադրվեց որպես Հարոլդ II, սակայն նրա զարմիկ Նորմանդիայի դուքս Վիլհելմ նվաճողը անմիջապես իրեն հռչակեց արքա։ Վիլհելմը ներխուժեց Անգլիա 1066 թվականի սեպտեմբերի 28-ին։ Այդ ժամանակ Հարոլդը և իր բանակը գտնվում էին Յորքում նորվեգացիների դեմ հաղթանակից հետո, երբ լուրը հասավ նրան։ Նա որոշեց անմիջապես կանգնեցնել նորմանական բանակին Սուսեքսում` առանց իր զորքին թողնելու, որպեսզի հանգստանան։ Վիլհելմի և Հարոլդի բանակները հանդիպեցին Հաստինգսի ճակատամարտում (14 հոկտեմբեր 1066 թվական), որտեղ անգլաիակն բանակը պարտություն կրեց, Հարոլդը և նրա երկու եղբայրները սպանվեցին։ Դրանից հետո Վիլհելմը նվաճեց ամբողջ Անգլիան` հանդիպելով միայն թույլ դիմադրության։ Նա այնուամենայնիվ չէր ցանկանում միաձուլել թագավորությունը Նորմանդիայի դքսությանը։ Որպես դուքս Վիլհելմը հավատարիմ էր Ֆրանսիայի թագավոր Ֆիլիպ I-ին և վերջինիս թույլտվությամբ Վիլհելմը թագադրվեց անկախ Անգլիայի թագավոր 1066 թվականի դեկտեմբերի 25-ին Լոնդոնում։
Բարձր միջնադար
1092 թվականին Վիլհելմ II-ը գլխավորեց Ստրատքլայդի արշավանքը, որը կելտական թագավորություն էր ներկայիս Շոտլանդիայի հարավ արևմուտքում։ Արշավանքի արդյունքում նա Անգլիային կցեց Կումբրիան 1124 թվականին։ 1124 թվականին Հենրի I-ը Շոտլանդիայի թագավորության ը կցեց ներկայսի Շոտլանդիայի հարավ արևելյան մասը (կոչվել է Լոթիան), որպես Շոտլանդիայի լոյալության նշան։ Այս փոփոխությունից հետո հաստատվեցին Անգլիայի ավանդական սահմանները, որոնք հիմնականում մնացին անփոփոխ դրանից հետո (բացառությամբ աննշան փոփոխությունների։ Լոթիանում հետագայում կառուցվեց Շոտլանդիայի ապագա մայրաքաղաք Էդինբուրգը։ Այս փոփոխությունը հաստատվեց 1237 թվականին ստորագրված Յորքի պայմանագրով։
Ակվիտանիայի դքսությունը դաշինք կնքեց Անգլիայի թագավորության հետ երբ գահին բարձրացավ Հենրի II, ով ամուսնացած էր Էլեոնորա Աքվիտանացու հետ։ Անգլիայի թագավորությունը և Նորմանդիայի դքսությունը մնացին դաշնակից մինչև Հենրի II-ի որդի Հովհաննես Անհողը 1204 թվականին դքսության մայրցամաքային հողերը զիջեց Ֆրանսիայի թագավոր Ֆիլիպ II Օգոստոսին։ Նորմանդիայի դքսության մի ձոքր մաս, ներառյալ Նորմանդյան կղզիները մնացին Հովհաննեսի տիրապետության տակ Ակվիտանիայի դքսության հետ միասին։
Մինչև Անգլիայի Նորմանական նվաճումը Ուելսի հիմնական մասը անկախ էր Անգլո-սաքսոնական թագավորություններից, չնայած Ուելսի որոշ թագավորներ խոնարհվել էին Անգլիայի թագավորների առաջ։ Անգլիայի Նորմանական նվաճումից շատ չանցած Նորման լորդերը սկսեցին հարձակվել Ուելսի վրա։ Նրանք նվաճեցին և տիրեցին Ուելսի մի մասին, սակայն Ուելսը պահպանեց իր անկախությունը։ Տարիների ընթացքում այս լորդերը նվաճեցին Ուելսում ավելի ու ավելի շատ տարածքներ, որոնց դիմակայում էին Ուելսի իշխաններ, որոնք հաճախ խոնարհվում էին Անգլիայի թագավորների առաջ։
1282 թվականին Անգլիայի թագավոր Էդուարդ I-ը պարտության մատնեց Լլիվելին ապ Գրուֆուդին և նվաճեց Ուելսը։ Նա հիմնեց Ուելսի արքայազն տիտղոսը իր ժառանգոր Էդուարդ II-ի համար։ Էդուարդ I-ի նվաճումներին հաջորդեց զանգվածային ամրոցաշինություն Ուելսում։
Վալլիերենը անջատվեց բրիտաներենից և շարունակվեց լինել Ուելսի բնակչության խոսակցական լեզու ևս առնվազն 500 տարի և մնում է բնակչության մեծամասնության լեզու։
Ուշ միջնադար
Էդուարդ III-ը Անգլիայի առաջին թագավորն էր, ով հավակնում էր Ֆրանսիայի գահին։ Նրա հավակնությունների արդյունքում բռնկվեց Հարյուրամյա պատերազմը (1337–1453), որին մասնակցեցին Անգլիայի հինգ թագավորներ Պլանտագենետների հարստությունից ընդդեմ Ֆրանսիայի հինգ թագավորների Վալուաների հարստությունից։ Թանկարժեք նավատորմերով արշավանքներ տեղի ունեցան երկու կողմից, անգամ ներգրավելով կապերների, ինճպիսիք էին Ջոն Հյուլին Դարտմունթից կամ Պարո Նինոն Կաստիլիայից։ Չնայած Անգլիան սկզբնական շրջանում տարավ բազմաթիվ հաղթանակներ, այնուամենայնիվ չկարողացավ պահպանել առավելությունը։ Անգլիան պարտություն կրեց մի շարք ճակատամարտերում և հեռացավ Ֆրանսիայից` թողնելով միայն Կալե քաղաքը։
Հարյուրամյա պատերազմից հետո սկսվեց նորմանական լորդերի և անգլոսաքսոնական լորդերի պառակտումը ազգային մտածելակերպի զարգացման հետ մեկտեղ։ Ֆրանսիայում զարգացավ ազգայնականությունը, որոնց թագավորները և առաջնորդները (հատկապես խարիզմատիկ Ժաննա դ'Արկը) օգտագործեցին այս զարգացումները, որպեսզի օգնեն ժողովրդին ազատվելու նվաճողներից։
Հարյուրամյա պատերազմից հետո թագավորությունը քիչ ժամանակ հետո սկսվեց Սպիտակ և կարմիր վարդերի պատերազմը (1455–1487), որը քաղաքացիական պատերազմների շարք էր գահի համար Լանքեստարների (որի խորհրդանիշը կարմիր վարդն էր) և Յորքերի (որի խորհրդանիշը սպիտակ վարդն է) միջև, որոնք երկուսն էլ Էդուարդ III-ի ժառանգորներն էին։ Այս պատերազմների վերջում գահը անցավ սկզբում անօրինական անդամ համարվող Լանքեստերների հարստությանը, որը ամուսնացավ Յորքերի ընտանիքի ավագ դստեր հետ` Հենրի VII և Եղիսաբեթ Յորքացի։ Նրանք հիմնադրեցին Թյուդորների հարստությունը, որը ղեկավարեց թագավորությունում 1485-ից 1603 թվականներին։
Թյուդորների ժամանակաշրջան
Ուելսում պահպանվել էր առանձին իրավական և կառավարման համակարգերը, որը հիմնադրել էր Էդուարդ I-ը 13-րդ դարի վերջին։ Երկիրը բաժանվել էր լորդերի միջև որոնք հարկեր էին վճարում թագավորին և Ուելսի իշխանությանը։ Թյուդորների իշխանության օրոք Հենրի VIII-ը Ուելսի օրենքները դարձրեց Անգլիայի նման։ Ուելսը կցվեց Անգլիայի թագավորությանը և և ներկայացված էր լինելու Անգլիայի խորհրդարանում։
1530-ականների ընթացքում Հենրի VIII-ը թուլացրեց Հռոմի Կաթոլիկ եկեղեցու իշխանությունը թագավորության ներսում` փոխարինելով Հռոմի պապին արպես Անգլիական եկեղեցու ղեկավար և այն դարձավ ավելի բողոքական։ Սա արվեց Շոտլանդիայի հետ ավելի սերտ կապերի ամրապնդման համար, որը գերադասում էր Բողոքականությունը, չնայած մայրցամաքի տերություններ Ֆրանսիան և Իսպանիան մնացին Կաթոլիկ եկեղեցու հովանու ներքո։
1541 թվականին Հենրի VIII-ի կառավարման ժամանակ Իռլանդիայի խորհրդարանը հռչակեց նրան Իռլանդիայի թագավոր, այսպիսով Իռլանդիայի թագավորությունը անձնական դաշինքի մեջ մտավ Անգլիայի հետ։
Մայցամաքային վերջին տարածք Կալեն կորցվեց 1558 թվականին Ֆիլիպի և Մարի I-ի կառավարման ժամանակ։ Նրանց հետևորդ Եղիսաբեթ I-ը հիմնադրեց նոր առավելապես բողոքական Անգլիայի եկեղեցին։ Նա սկսեց հզորացնել թագավորության նավատորմը։ 1588 թվականի դրությամբ նոր նավատորմը այնքան հզոր էր, որ պարտության մատնեց Իսպանական արմադային, որը փորձում էր ներխուժել Անգլիա և գահին բազմեցնել կաթոլիկ միապետի։
Լրացուցիչ ընթերցանություն
Կատեգորիա:Եվրոպայի պատմական երկրներ Կատեգորիա:Անգլիայի պատմություն
Կերոն նեղատերև
Կերոն նեղատերև, կերոնազգիներ ընտանիքի, միածաիլավոր, կոճղարմատավոր մոլախոտ։ Գրականության մեջ հանդիպում է նաև կեռոն, ջրեղեգ, որձախո անվամբ։ Ծլելուց հետո, կյանքի առաջին տարում, հիմնականում առաջացնում է տերևնր և թփակկլվում, երկրորդ տարում նոր՝ միայն կոճղարմատներ։ Ծաղկակիր ցողուններ առաջացնում է կյանքի երրորդ տարվանից սկսած։ Կերոնի կոճղարմատները տեղավորված են 5-12 սմ խորության մեջ։ Կոճղարմտների բողբոջներից, նոր բույսի առաջացումը զուգընթաց, առաջանում են փնջաձև արմատներ, որոնք օգտագործվում են հողի առավել խորը շերտերում եղած սննդանյութերն ու ջուրը։ Հիմնական ռաջնային կոճղարմատներից դուրս եղած համեմատաբար նուրբ կոճղարմատների մի մասը ընդունում է աճման վերընթաց, մյուսները՝ վարընթաց ուղղություն։
Նկարագիր
Ունի 2-3 մետր բարձրությամբ սնամեջ ու հաստ, ընդգծված միջհանգույցներով ողորկ ցողուն, նեղ, նշտարաձև, զուգահեռաջիղ, կոշտ տերևներ։ Գլխավոր ցողունի ծայրին նստած է գլանաձև, մուգ շականակագույն ծաղկափթթությունը վերին մասում գտնվում են արական, ներքին մասում՝ իգական ծաղիկները։
Սերմերը մանր են, կրում են թռչող հարմարանքներ՝ վրձնիկներ, և տարածվում են ինչպես քամու, այնպես էլ հոսող ջրի միջոցով և ծլում են հողի մակերեսից։
Տարածում
Տարածված է աշխարհի գրեթե բոլոր գոտիներում, բացի ծայր հյուսիսից ու բարձր լեռնային գոտիներից։ ՀՀ Արարատյան դաշտում ճահճակալող հողերի մոլախոտ է։
Իմելդա Սթոնթոն
Իմելդա Մերի Ֆիլոմենա Բերնադետ Սթոնթոն (Imelda Mary Philomena Bernadette Staunton, ), թատրոնի, կինոյի և հեռուստատեսության բրիտանացի դերասանուհի։ Բրիտանական կայսրության շքանշանի սպա (2006) և հրամանատար (2016)։
Մայք Լիի «Վերա Դրեյք» ֆիլմում գլխավոր դերակատարման համար BAFTA մրցանակի դափնեկիր (2004)։ Վերա Դրեյքի դերի համար Վենետիկի և Նյու Յորքի կինոփառատոների դափնեկիր։ Նույն դերի համար առաջադրվել է Օսկար մրցանակի։
Մանկություն
Ծնվել է 1956 թվականի հունվարի 9 Լոնդոնում (ծննդ. Մաքնիկոլաս), վարսահարդարի և Ժոզեֆ Սթոնթոնի հոր, ճանապարհային աշխատող Բրիդի Սթոնթոնի ընտանիքում ։
Նրա ծնողները եղել են Մայոնյան շրջանի կաթոլիկ ներգաղթյալների առաջին սերունդը։ Նրա հայրը Բելիվերիից է, իսկ մայրը՝ Բոհոլայից ։
Կարիերա
Աշխատել է Լոնդոնի «Օլդվիկ» ազգային թատրոնում՝ Շեքսպիրի ընկերությունում։ Նկարահանվել է շատ ֆիլմերում, սակայն նկատելի դերեր խաղաց «Փիթերի ընկերները», «Ոչնչից շատ աղմուկ», «Սիրահարված Շեքսպիրը», «Վերա Դրեյք», «Իմ սարսափելի դայակը», «Էքստրասենս», «Դեյվիդ Կոպերֆիլդ» և այլ կինոնկարներում։
Անձնական կյանք
1980-ականներին Ազգային թատրոնի բեմում Սթոնթոնը ծանոթացավ Ջիմի Քարթերի հետ ։ 1983 թվականին նրանք ամուսնացան։ Ունեն 1 դուստր՝ Բեսին (ծնվ. 1993)։ 2007 թվականին զույգը Բեսիի հետ հայտնվեցին BBC «Cranford» սերիալում.
2006 թվականին ֆիլմարտադրությունում (դրամա) մատուցած ծառայությունների համար արժանացավ Բրիտանական կայսրության շքանշանի։
2016 թվականին դարձավ Բրիտանական կայսրության շքանշանի հրամանատար (CBE):
Արտաքին հղումներ
Կատեգորիա:Լոուրենս Օլիվիեի մրցանակի դափնեկիրներ Կատեգորիա:BAFTA մրցանակի դափնեկիրներ Կատեգորիա:Բրիտանացի դերասանուհիներ Կատեգորիա:Թատրոնի դերասանուհիներ Կատեգորիա:Բրիտանացի կինոդերասանուհիներ Կատեգորիա:21-րդ դարի անգլիացի դերասանուհիներ Կատեգորիա:Անգլիացի կինոդերասանուհիներ Կատեգորիա:Դրամատիկական արվեստի թագավորական ակադեմիայի շրջանավարտներ Կատեգորիա:Բրիտանացի հեռուստատեսային դերասանուհիներ
Միկել Բալենսիագա
Միկել Բալենսիագա Օրուեսագաստի, իսպանացի ֆուտբոլիստ, «Ատլետիկ Բիլբաոյի» պաշտպան։
Ակումբային կարիերա
Բալենսիագան իր կարիերան սկսել է «Ռեալ Սոսիեդադում»՝ երկրորդ թիմի կազմում մասնակցելով մի քանի խաղի 3-րդ դիվիզիոնում։ 2008/9 մրցաշրջանում նա տեղափոխվել է «Ատլետիկ Բիլբաո» ակումբ ։
2012 թվականին Բալենսիագան տեղափոխվել է «Ռեալ Վալյադոլիդ»։
Սան Սիման (Գոյաս)
Սան Սիման (São Simão), համայնք Բրազիլիայում, մտնում է Գոյաս նահանգի մեջ։ Մի մասը կազմում է Գոյաս նահանգի հարավային մարզը։ Մտնում է տնտեսական կարգավիճակ ունեցող Կիրինոպոլիսի գավառի մեջ։ Բնակչությունը կազմում է 15 367 մարդ՝ ըստ 2006 թվականի տվյալների։ Տարածքը կազմում է 414.055 կմ2։ Բնակչության խտությունը 37,1 մարդ/կմ² է։
Վիճակագրություն
Կատեգորիա:Գոյաս նահանգի բնակավայրեր Կատեգորիա:Բրազիլիայի բնակավայրեր
Պրոֆեսիոնալ թենիսիստների ասոցիացիա
Պրոֆեսիոնալ թենիսիստների ասոցիացիա, ՊԹԱ (Association of Tennis Professionals, ATP), ստեղծվել է 1972 թվականի սեպտեմբերին Դոնալդ Դելի, Բոբ Բրիների, Ջեք Կրամերի և Կլիֆ Դրիսդեյլի կողմից։ Կազմակերպության նպատակը թենիսի պրոֆեսիոնալ խաղացողների հետաքրքրությունների պաշտպանությունն ու ներկայացումն է։ Թենիսիստուհիները մտնում են Կանանց թենիսի ասոցիացիայի մեջ (WTA)։
Ներկայումս ՊԹԱ-ն հանդիսանում է թենիսային մրցաշարերի առավել նշանակալից շարքի՝ ATP տուրի (ATP Tour) կազմակերպիչը և համասեփականատերը։(ATP-tour)։
Մրցաշարեր
ATP տուրը կազմված է հինգ դասակարգի մրցաշարերից.
Մրցաշարերի առաջին չորս դասակարգերը հանդիսանում են տուրի պաշտոնական մարցաշարեր, հինգերորդ դասակարգը՝ ATP Չելենջեր մակարդակի մրցաշարերը գլխավոր առումով նախատեսված են սկսնակ թենիսիստների համար։ Ելույթների արդյունքները հաշվարկվում են ATP վարկանիշում, սակայն նրանցում հաղթանակները չեն համարվում ATP «տիտղոսներ» և նրանք չեն մտնում մրցաշարի հիմնական օրացույց։
Մեծ Սաղավարտի մրցաշարերը, չնայած, որ հաշվարկվում են ATP տուրի օրացույցում և ունեն առավելագույն կշիռը ATP վարկանիշի հաշվարկման ժամանակ, չեն պատկանում ՊԹԱ-ին և պաշտոնապես չեն համարվում մրցաշարի բաղկացուցիչ մաս։
Satellite tournaments և ՖյութուրTournaments շարքի մրցաշարերը ծառայում են որպես սկզբնական հարթակ պրոֆեսիոնալ մակարդակի մրցաշարերի համար, նրանց արդյունքները հաշվարկվում են ATP վարկանիշում, սակայն նրանք նույնպես չեն մտնում ATP տուրի մեջ և անց են կացվում Թենիսի միջազգային ֆեդերացիայի կողմից։
Բացի ATP-ի խարհրդանիշի տակ անհատական մրցաշարերից, ամեն տարի խաղարկվում է Աշխարհի Թիմային Գավաթ (World Team Cup)։ Նրանում մասնակցություն են ունենում 8 երկրների թիմեր, որոնց մարզիկները ցույց են տվել գումարային առավել լավագույն արդյունքները ATP վարկանիշում նախորդ տարվա ընթացքում։
Ասոցիացիան նաև անց է կացնում վետերանների մրցույթների շարք՝ Չեմպիոնների տուր (Tour of Champions), այդ շարքի մրցաշարերում մասնակցություն են ունենում նախորդ տարիների առավել հռչակավոր թենիսիստները։
ATP մրցաշրջանը մոտավորապես համապատասխանում է օրացույցային տարվան, տուրի առաջին մրցաշարերը անց են կացվում հունվարի սկզբին, եզրափակող մրցաշարը՝ Մասթերս Գավաթը, նոյեմբերին։ Դեկտեմբերը համարվում է արձակուրդային ամիս։
ATP վարկանիշ
+/-* - վարկանիշի տարբերությունը նախորդ շաբաթվա համեմատությամբ
Վարկանիշի հաշվարկման համակարգ
ATP վարկանիշը մարզիկների հաջողությունների հաշվարկման պաշտոնական, շաբաթական թարմացվող համակարգ է։ Սկսած 2009 թվականի մրցաշրջանից, համակարգի մեջ մտցվում են էական փոփոխություններ։
Թենիսիստներին, ովքեր համապատասխան վարկանիշի իրավունք են նվաճել խաղալու Մեծ Սաղավարտի մրցաշարերում և ATP Մասթերս շարքի մրցաշարերում, այդ մրցաշարերի արդյունքները հաշվարկվում են պարտադիր պայմանով, նույնիսկ մրցաշարին մասնակցելուց տհրաժարման դեպքում, անկաք պատճառներից (այդ դեպքում հաշվարկվում է զրո միավոր) ։
2000 թվականից մինչ 2008 թվականը գոյություն ուներ երկու վարկանիշ՝ դասակարգման վարկանիշ (ATP Entry Ranking) և չեմպիոնական մրցավազք (ATP Race)։ Դասակարգման վարկանիշը օգտագործվում էր որակավորման հերթականության որոշման և ATP բոլոր մրցաշարերում թենիսիստների դասակարգման հերթականության որոշման համար։ Դասակարգման վարկանիշը հաշվարկվում էր 52 շաբաթվա արդյունքներով և կապված չէր մրցաշրջանի հետ։ Չեմպիոնական մրցավազքը ամենամյա վարկանիշ է մրցաշրջանի սկզբից մինչև ավարտը։ Յուրաքանչյուր մրցաշրջանի սկզբից թենիսիստները սկսում էին հավաքել միավորներ զրոյից։
Այն, ինչը ընդունված է անվանել «Աշխարհի առաջին ռակետ», դա թենիսիստի առաջին հորիզոնականն է ցանկացած ամսաթվին դասկարգման վարկանիշում։ Սակայն «Աշխարհի թիվ մեկ ռակետ» պաշտոնական տիտղոսը շնորհվում է Չեմպիոնական մրցավազքի արդյունքներով մրցաշրջանի վերջում։
2009 թվականից Չեմպիոնական մրցավազքը վերացվում է և այժմ գործում է միայն միասնական ATP-վարկանիշը (ATP Ranking), որը պաշվարկվում է ըստ դասակարգման վարկանիշի սկզբունքի (ATP Entry Ranking), սակայն, աշխարհի № 1 թենիսիստի տիտղոսը, նախկինի պես, շնորհվում է մրցաշրջանի վերջում միավորների ամփոփիչ արդյունքների հիման վրա։
ATP վարկանիշում միավորների բաշխումը
+С - Մրցաշարը փոխհատուցում է օրականները ի լրացումն մրցանակային հիմնադրամի
Աշխարհի առաջին ռակետներ
Աշխարտի առաջին ռակետները համաձայն վարկանիշային դասակարգման, 1973 թվականին այն ներմուծումից հետո.
Ղեկավար մարմիններ և կազմակերպչական կառուցվածք
Ասոցիացիայի բարձրագույն ղեկավարող մարմինը հանդիսանում է տնօրենների խորհուրդը։ Տնօրենների ընդհանուր քանակը վեցն է, նրանցից երեքը ընտրվում են խաղացողների խորհուրդի կողմից, երերքը՝ մրցաշարի կազմակերպիչների խորհրդի, այդպիսով, ձեռք է բերվում թենիսիստների շահերի և մրցաշարի սեփականատերերի հավասար ներկայացուցչություն։
Գործարարական ղեկավարությունը իրականացնում է ՊԹԱ-ի Նախագահը, 2009 թվականի հունվարին այդ պաշտոնում Ադամ Հելֆանտը (Adam Helfant) փոխարինել է Էթիեն դե Վիլերին (Etienne de Villers), ով ղեկավարում էր ասոցիացիան 2006 թվականի հունվարից ։
Ծանոթագրություններ
Կատեգորիա:Թենիսի կազմակերպություններ
Վրաց-աբխազական պատերազմ (1992-1993)
1992 թվականի օգոստոսին Աբխազիայի Գերագույն խորհրդի և Վրաստանի ղեկավարության միջև առկա քաղաքական հակասությունները, կապված Վրաստանի ազգային գվարդիայի ստորաբաժանումների՝ Աբխազիա մտնելու հետ, վերածվեցին զինված բախումների։ Ռազմական գործողությունները ընթանում էին վրացական և աբխազական զինված կազմավորումների, ինչպես նաև կողմերին աջակցելու նպատակով Հյուսիսային Կովկասից ժամանած կամավորների միջև և տևեցին ավելի քան մեկ տարի։ Հակամարտող կողմերը միմյանց մեղադրում էին քաղաքացիական անձանց նկատմամբ մարդու իրավունքների մասսայական խախտումներ կատարելու մեջ։ Համաձայն ՄԱԿ-ի հատուկ հանձնաժողովի՝ 1993 թվականի հոկտեմբերյան իրադարձությունների վերաբերյալ զեկույցի՝ նշված խախտումների պատասխանատվությունը կրում են ինչպես վրացական կառավարական զորքերը, այնպես էլ աբխազական զինված ուժերը, ինչպես նաև ոչ կանոնավոր կազմավորումներն ու քաղաքացիական անձինք, ովքեր համագործակցում էին հակամարտող կողմերի հետ։
Հակամարտությունը հանգեցրեց հսկայական տարածքների ամայացման և բնակչության զանգվածային տեղահանությամբ։ Ռազմական գործողությունների հետևանքով տասնյակ հազարավոր քաղաքացիական անձինք, հիմնականում՝ վրացիներ, դարձան փախստական՝ ստիպված լինելով լքել իրենց բնակավայրերը։
1994 թվականի մայիսի 14-ին վրացական և աբխազական կողմերը Ռուսաստանի Դաշնության մայրաքաղաք Մոսկվայում կնքեցին «Կրակի դադարեցման և կողմերի բաժանման մասին» համաձայնագիր, որը մշակվել էր հակամարտության կարգավորման նպատակով ՄԱԿ-ի հատուկ հանձնակատարի գլխավորությամբ տեղի ունեցած ժնևյան բանակցությունների շրջանակներում։ Համաձայնագրի համաձայն և ԱՊՀ երկրների ղեկավարների որոշմամբ հակամարտության գոտում 1994 թվականի հունիսից տեղակայվեցին «ԱՊՀ խաղաղության հաստատման միասնական ուժեր», որոնք ամբողջությամբ կազմված էին ռուսական զինված ուժերից։ Վերջիններիս պարտականությունների մեջ էր մտնում կրակի դադարեցման ռեժիմի պահպանումը։ Միաժամանակ համաձայնագրի պահպանման և ԱՊՀ ուժերի դիտարկման նպատակով Աբխազիայում տեղակայվել էր ՄԱԿ-ի առաքելությունը, որը տևեց մինչև 2009 թվականի հունիսի 15-ը ։
Նախապատմություն
1991 թվականի ապրիլի 9-ին Հանրապետության Գերագույն խորհրդը նախագահ Զվիադ Գամսախուրդիայի ղեկավարությամբ, առաջնորդվելով 1918 թվականի մայիսի 26-ի համապատասխան փաստաթղթով, հռչակեց Վրաստանի անկախությունը։
1992 թվականի հունվարին Վրաստանի նախագահ Զվիադ Գամսախուրդիա ռազմական եղանակով հեռացվում է զբաղեցրած պաշտոնից, որից հետո իշխանությունը գրաված ուժերի ղեկավարները՝ Ջաբա Իոսելիանին, Թենգիզ Կիտովանին և Թենգիզ Սիգուան, հաշվի առնելով Էդուարդ Շևարդնաձեյի տեղական և միջազգային հեղինակությունն ու ազդեցությունը, հրավիրեցին նրան վերադառնալ Վրաստան։
1992 թվականի փետրվարի 21-ին Վրաստանը ղեկավարող ռազմական խորհուրդը հայտարարեց Վրացական ԽՍՀ-ի՝ 1978 թվականին ընդունված սահմանադրության ուժը կորցրած լինելու և Վրաստանի Դեմոկրատական Հանրապետության 1921 թվականին ընդունված սահմանադրության ընդունման մասին։ Հռչակագիրով սահմանվեց, որ Վրաստանի իշխանությունները ընդունում են միջազգային իրավական օրենքների և 1921 թվականի Սահմանադրության գերակայությունը՝ առանց գոյություն ունեցող սահմանների և ազգային-պետական կարգի փոփոխության։ Պետական խորհրդի դերը ստանձնած Ժամանակավոր խորհրդարանը 1992 թվականի փետրվարի 24-ի իր որոշումով ընդունեց, որ մինչև գործող օրենսդրության համապատասխանեցումը գործող Սահմանադրությանը, երկրի տարածքում ուժի մեջ է գործող օրենսդրությունը։
1992 թվականին վերադառնալով Վրաստան՝ Էդուարդ Շվարնաձեն ստանձնեց Գամսախուրդիայի դեմ հեղաշրջման ղեկավարների կողմից ստեղծված Պետական խորհրդի ղեկավարումը։ Խորհուրդը վերահսկում էր Վրաստանի տարածքի մեծ մասը՝ բացառությամբ Հարավային Օսեթիայի, Աջարիայի և Աբխազիայի։ Իրադարձություններին զուգահեռաբար Մեգրելիայում շարունակվում էր քաղաքացիական պատերազմը։ Մեգրելիայում գտնվող Զուգդիդի քաղաքը, որը հանդիսանում էր Զ. Գամսախուրդիայի ծննդավայրը, վերջինիս հավատարիմ ուժերը հաստատել էին իրենց վերահսկողությունը։
Աբխազիայի հասարակությունը իրավիճակի կարգավորման ուղիներ էր փնտրում, քանի որ իրադրությունը առավել սրվել էր Թբիլիսիում տեղի ունեցած հեղաշրջումից հետո և Աբխազիայի Գերագույն խորհրդի վրացական ու աբխազական խմբակցությունների քաղաքական հակասությունների պայմաններում։ 1992 թվականի մայիսի 9-ին Սուխումիում ստեղծվեց Աբխազիայի ազգային միասնության խորհուրդ, որի մեջ ընդգրկվեցին քաղաքական կակազմակերպությունների, աշխատանքային խմբերի, մտավորականության ներկայացուցիչներ և այլն։ Խորհուրդը կոչ էր անում Աբխազյաին բազմաէթնիկ բնակչությանը ընդդիմանալ ինքնավարության սահմանադրության ոտնահարմանը, իշխանության յուրացմանն ու անօրինությանը, ինչպես նաև բոլոր ժողովրդավարական ուժերի միասնության հանուն միջէթնիկ հակամարտության դիմակայության։
1992 թվականի հուլիսի 23-ին Աբխազիայի Գերագույն խորհուրդը ուժը կորցրած է ճանաչում 1978 թվականին ընդունված Աբխազական Ինքնավար Խորհրդային Սոցիալիստական Հանրապետության սահմանադրությունը և ընդունում 1925 թվականին ընդունված Աբխազական ԽՍՀ-ի սահմանադրությունը ։
1992 թվականի հուլիսի 25-ին Վրաստանի Պետական խորհուրդը չեղյալ է համարում Աբխազիայի իշխանությունների 1925 թվականի սահմանադրության վերահաստատման որոշումը ։ Սուխումիում այդ քայլը բացասաբար ընդունեցին։ Աբխազիայի Գերագույն խորհրդի պատգամավոր Զ. Աչբան հայտարարեց, որ Վրաստանի Պետական խորհրդի լեգիտիմության բացակայության պատճառով այդ որոշումը չի ընդունվում։
Միևնույն ժամանակ իրադրությունը սկսեց սրվել Վրաստանի արևմուտքում, որտեղ Գամսախուրդիայի կողմնակիցները՝ զվիադիստները, կատարում էին դիվերսիաներ, պայթյուններ և իշխանությունների վրա հարձակումներ։ Հուլիսի 9-ին նրանց կողմից առևանգվում է փոխվարչապետ և միջէթնիկ հարաբերությունների և մարդու իրավունքների հանձնաժողովի նախագահ Ալեքսանդր Կավսաձեյին, ով ուղարկվել էր նրանց հետ բանակցելու ։ Օգոստոսի 11-ին Զուգդիդիում զվիադիստների և Պետական խորհրդի ներկայացուցիչների հանդիպման ժամանակ Գամսախուրդիայի նախկին թիկնաձորի պետ Գոչա Բախիան գերեվարում է ևս 12 պետական գործչի, որոնց թվում էին ներքին գործերի նախարար Ռոման Գվենցաձեյին և ազգային հարցերում Շեվարնաձեյի օգնական Դավիթ Սալարիդենին ։
1992 թվականի օգոստոսի 10-ին Թբիլիսիում ընդունվեց ինքնավարություն զորքեր մտցնելու որոշում։ Որպես պաշտոնական պատճառաբանություն՝ ներկայացվեց, որ այդ քայլը անհրաժեշտ է գերիների ազատման և երկաթուղու պաշտպանության համար։ Երկաթգիծը օգտագործվում էր Ռուսաստանից Հայաստան բեռների փոխադրման համար ։ Վրաստանի պաշտպանության նախարար Տ. Կիտովանիին հանձնարարվել էր ինքնավարության տարածք զորքերի մտցնելը համաձայնեցնել Վլադիսլավ Արձինբայի հետ, ով մինչ այդ արդեն հեռախոսազրույց էր ունեցել Էդուարդ Շևարդնաձեյի հետ։
Վրացական զորքերի մուտքը Աբխազիա
1992 թվականի օգոստոսի 14-ին երկաթգծի պահպանության պատրվակով վրացական զորքերը Թենգիզ Կիտովանիի գլխավորությամբ մտնում են Աբխազիա։ Աբխազիա մտած վրացական ուժերը կազմված էին մոտ 2000 գվարդիականներից, 58 միավոր զրահատեխնիկայից, մեծաքանակ հրետանային կայանքներից, այդ թվում՝ Գրադ և Ուրագան հրթիռային կայանքներ։ Վրացական զինվորական շարասյունը համալրված էր նոր մարտական տեխնիկայով, որը Վրաստանին էր անցել ԽՍՀՄ փլուզումից հետո։ Վերջին հաշվով այդ տեխնիկայի զգալի մասը կա՛մ ոչնչացվել է, կա՛մ որպես ռազմավար անցել աբխազների վերահսկողությանը ։ Աբխազիա զորքեր մտցնելու նախագիծը, որը կրում էր «Սուր» ծածկագիրը, իրականացվել է Վրաստանի՝ ՄԱԿ անդամ դառնալուց երկու շաբաթ անց ։ Ըստ որոշ տվյալների՝ Էդուարդ Շվարնադձեի նախագծի մասին հայտնի էր նաև Ռուսաստանի ղեկավարության շրջանում։ Զորքերի առաջխաղացմանը աջակցում էին ռազմա-օդային և ռազմա-ծովային ուժերը։ Առաջխաղացմանը նախօրդող օրերին, համաձայն Կովկասյան ուսումնասիրությունների կենտրոնի հաշվարկների, վրացական զորքերը նախկին ԽՍՀՄ Անդրկովկասյան ռազմական շրջանի զինապահեստներից ստացել էր շուրջ 240 տանկ, մեծաքանակ զրահապատ փոխադրիչներ, 25.000 ինքնաձիգ և գնդացիր, տասնյակ հրթիռա-հրետանային կայանքներ ։
Վրացական կողմը հիմնական շեշտադրումը կատարել էր զորքերի հանկարծակի ներխուժման վրա։ Վրաց-աբխազական սահմանը, այսինքն՝ Էնգուրի գետը հատելուց հետո վրացական զորքերը առանց խոչընդոտիսկսեցին շարժվել Զուգդիդ - Սուխումի ավտոճանապարհով։ Գալիում վրացական զորքերին միացան տեղի գվարդիականները։ Գալի-Օչամչիրա ավտոճանապարը փակվել էր, որպեսզի աբխազ բնակչությունը կատարվող իրադարձությունների մասին տեղեկատվություն չստանա ։
Առաջին զինված բախումները տեղի ունեցան Օչամչիրում։ Հաջորդ օրը՝ օգոստոսի 15-ին, վրացական զինված ուժերը Գագրայի շրջանի Ցանդրիպշ գյուղում դեսանտ են իջեցնում, որը իր վերահսկողության տակ է վերցնում աբխազա-ռուսական սահմանը։ Այս քայլով Վրաստանը Աբխազիան վերցնում է շրջափակման մեջ ։
Օգոստոսի 18-ին վրացական զորքերը չեն մտնում Սուխում։ Այդ ընթացքում իրականացվում էին ակտիվ բանակցություններ երկու կողմերի առաջնորդների մասնակցությամբ, սակայն քաղաքական շփումներն այդպես էլ փոխհամաձայնության չհանգեցին։
Առաջին զինված բախումները Սուխումիում տեղի ունեցան Կարմիր կամրջի շրջանում տեղի վրացական «Մխեդրիոնի» ջոկատի հետ, որի ընթացքում երկու կողմերն էլ ունեցան զոհեր։ Սկզբնական շրջանում աբխազական զինված ստորաբաժանումները դիմադրություն ցույց տվեցին, սակայն նրանց հեռանալուց հետո Վրաստանի ազգային գվարդիան շարժվեց առաջ՝ հասնելով մինչև Գումիստա գետը, որից հետո ամբողջությամբ իր վերահսկողությունը հաստատեց Գագրա քաղաքում։ Այդ ընթացքում աբխազական ստորաբաժանումները զինված էին ինքնաձիգներով, ինքնաշեն զրահապատ մեքենաներով և հին հակակարկտային թնդանոթներով ։
Ծանոթագրություններ
Կատեգորիա:Վրաստանի պատերազմներ Կատեգորիա:Վրաց-աբխազական հակամարտություն
Jonas Brothers
«Jonas Brothers», ամերիկյան փոփ ռոք խումբ, որը կազմված է երաժիշտ և դերասան 3 եղբայրներից՝ Քևին Ջոնասից, Ջո Ջոնասից և Նիք Ջոնասից ։ Խումբը թողարկել է հինգ ալբոմ՝ «It’s About Time» (2006), «Jonas Brothers» (2007), «A Little Bit Longer» (2008), «Lines, Vines, and Trying Times» (2009) և «Happiness Begins» (2019): 2013 թվականին պլանավորվում էր թողարկել «V» ալբոմը։ Ալբոմում ներառվեցին համերգից ձայնագրություններ և 5 ստուդիական երգ։
Եղբայրները նկարահանվել են «Disney Channel»-ի սերիալներում և ֆիլմերում, ինչպիսիք են «JONAS» սերալը և դրա շարունակությունը՝ «Jonas L.A», ինչպես նաև «Disney» հեռուստաալիքի օրիգինալ ֆիլմերում՝ «Քեմփ Ռոք։ Երաժշտական արձակուրդներ» և «Քեմփ Ռոք 2։ Վերջին համերգ»։
Առաջացում և առաջին ալբոմ
Խումբը սկսել է իր գործունեությունը որպես Նիքոլաս Ջոնասի սոլո նախագիծ։ Երբ Նիքը 6 տարեկան էր, վարսավիրանոցում իր ելույթի ժամանակ նրան նկատեց մի գործակալ։ 7 տարեկանում Նիքը սկսեց ելույթ ունենալ Բրոդվեյում։ Մինչև 2004 թվականը ելույթ է ունեցել մի քանի բեմադրություններում, այդ թվում՝ «A Christmas Carol» (2000 թվականին), «Annie Get Your Gun» (2001 թվականին), «Beauty and the Beast» (2002 թվականին), «Les Misérables» (2003 թվականին) և «Երաժշտության հնչյուններ»։
2002 թվականին Նիքը գրեց «Joy To The World (A Christmas Prayer)» երգը։ «INO Records» ձայնագրման լեյբլը Քրիստոնեական ռադիոյում թողարկեց այն, որտեղ երգը դարձավ բավականին հայտնի։ Շուտով Նիքը պայմանագիր կնքեց «Columbia Records»-ի հետ և թողարկեց «Dear God» երգը։ Դեբյուտային ալբոմը պետք է թողարկվեր երկրորդ սինգլից հետո, սակայն հետաձգվեց և ավելի ուշ թողարկվեց սահմանափակ տպաքանակով։ Սոլո ալբոմի համար Նիքը իր եղբայրների՝ Ջոյի և Քևինի հետ ձայնագրեց մի քանի երգ։
2005 թվականին «Columbia Records»-ի նոր նախագահը՝ Սթիվ Գրինբերգը, ունկնդրեց Նիքի ալբոմը։ Նիքը եղբայրների հետ կատարեց «Please Be Mine» երգը, որից հետո նրանց առաջարկվեց որպես խումբ ներկայանալու պայմանագիր ։ «Columbia Records»-ի հետ պայմանագիր կնքելուց հետո եղբայրները որոշեցին իրենց խումբն անվանել «Sons of Jonas», բայց ավելի ուշ վերանվանեցին «Jonas Brothers» :
2005 թվականին «Jonas Brothers»-ը մասնակցեց շրջագայությունների այնպիսի արտիստների հետ, ինչպիսիք են Քելլի Քլարկսոնը, Ջորջ Մայքլը, «Backstreet Boys»-ը, «The Click Five»-ը՝ իրենց ելույթներով հայտարարելով նրանց համերգների բացումը ։ Տարվա վերջին շրջագայությունն անցկացրին «Aly & AJ» և «The Cheetah Girls» խմբերի հետ ։ 2006 թվականի սկզբին նրանք բացեցին «the Veronicas» խմբի համերգները։ «It’s About Time» ալբոմի ձայնագրության համար եղբայրները աշխատել են պրոդյուսերներ Ադամ Շլեզինգերի («Fountains Of Wayne»), Մայքլ Մանջինիի (Ջոս Սթոուն), Դեզմոնդ Չայլդի («Աերոսմիթ», «Bon Jovi», «Slayer»), Բիլլի Մանի («Destiny’s Child», Ջեսսիկա Սիմփսոն) և Սթիվ Գրինբերգի (Ջոս Սթոուն, «Hanson») հետ։ Ալբոմը պետք է թողարկվեր 2006 թվականի փետրվարին, բայց մի քանի անգամ հետաձգվեց։
«Jonas Brothers»-ի առաջին սինգլը՝ «Mandy»-ն, թողարկվեց 2005 թվականի դեկտեմբերի 27-ին։ Հաջորդ տարվա փետրվարին թողարկվեց մյուս երգը՝ «Time For Me to Fly»-ը՝ որպես «Ծովակն» ֆիլմի սաունդթրեք։ 2006 թվականի ձմռանն ու գարնանը խումբը մեկնել է շրջագայությունների «Aly & AJ» քույրերի հետ։
«It’s About Time» ալբոմը թողարկվել է 2006 թվականի օգոստոսի 8-ին սահմանափակ տպաքանակով՝ 50 000 օրինակ ։ Քանի որ «Sony» ընկերությունը շահագրգռված չէր խմբի առաջխաղացմամբ, եղբայրները մտածում էին լեյբլից հեռացման մասին։ Վերջնական որոշումը կայացվեց 2007 թվականի սկզբին։
2007
2007 թվականի փետրվարին խումբը պայմանագիր կնքեց «Hollywood Records»-ի հետ և հունիսի 16-ին սկսեց իր ամառային շրջագայությունը Ամերիկայի քաղաքներում ։
2007 թվականի հոկտեմբերի 18-ին մեկնարկեց «Jonas Brothers»-ի և Մայլի Սայրուսի համատեղ շրջագայությունը, որը բաղկացած էր 54 համերգից։ Այդ ընթացքում եղբայրները նկարահանվեցին «Հանա Մոնտանա և Մայլի Սայրուս. Համերգային շրջագայություն «Երկու կյանք» համերգային ֆիլմում, որտեղ կատարեցին երեք երգ։ Շրջագայությունն ավարտվեց 2008 թվականի հունվարի 9-ին Նյու Յորքում։ Նրանց մեծ հաջողության արդյունքում «Դիսնեյ» ընկերությունը սկսեց «Քեմփ Ռոք. Երաժշտական արձակուրդներ» ֆիլմի և «JONAS» սերիալի նկարահանումները։ Դրանք թողարկվեցին 2008 թվականի ամռանը, իսկ խումբը մեկնեց իր առաջին շրջագայությանը՝ «When You Look Me in the Eyes Tour»:
2008
«Jonas Brothers»-ը ձայնագրեց իր երրորդ ալբոմը՝ «A Little Bit Longer», որի թողարկումից մեկ ամիս առաջ խումբը մեկնեց ևս մեկ շրջագայության՝ «Burnin' Up Tour»։ Այդ ընթացքում նկարահանվեց «Jonas Brothers: The 3D Concert Experience» համերգային ֆիլմը ։ 2008 թվականի օգոստոսի 12-ին՝ Նյու Յորքում երեք անընդմեջ համերգից հետո, Թայմս Սքվեր հրապարակում կայացավ ալբոմի շնորհանդեսը։ Նոր ալբոմի առաջին սինգլը՝ «Burnin' Up»-ը, դարձավ այդ պահին խմբի ամենահայտնի երգը։ Երգի պրեմիերան կայացավ 2008 թվականի հունիսի 19-ին, իսկ տեսահոլովակինը՝ հաջորդ օրը «Disney Channel» հեռուստաալիքով՝ «Քեմփ Ռոք. Երաժշտական արձակուրդեր» ֆիլմի պրեմիերայից հետո։
2008 թվականի օգոստոսի 12-ին թողարկվեց երրորդ ստուդիական ալբոմը՝ «A Little Bit Longer»-ը ։
Նույն տարում խումբն առաջադրվեց Գրեմմի 51-րդ մրցանակաբաշխության «Լավագույն նոր խումբ» անվանակարգում, իսկ Ամերիկյան երաժշտական մրցանակաբաշխության ժամանակ «Jonas Brothers»-ը ճանաչվեց «Տարվա հայտնություն»։
2010
2010 թվականին նրանք նկարահանվեցին «Քեմփ Ռոք 2։ Վերջին համերգ» ֆիլմում և «JONAS» սերիալի շարունակությունում՝ «Jonas L.A.» ։
2011
2011 թվականին երկու եղբայրներն արդեն ունեին սոլո ալբոմներ։ Նիքի սոլո ալբոմը կոչվում էր «Who I Am»։ Այն ձայնագրել է «The Administration» խմբի հետ։ Միջնեկ եղբոր՝ Ջոյի սոլո ալբոմը կոչվում էր «Fastlife»:
2011 թվականին խումբը ստացավ «Bravo OTTO» մրցանակը՝ որպես տարվա լավագույն խումբ։
2012
Եղբայրները որոշ ժամանակով ընդմիջում վերցրին․ յուրաքանչյուրը զբաղված էր իր գործերով։
2012 թվականի սկզբից նրանք նոր ալբոմի ձայնագրման ուղղությամբ քայլեր ձեռնարկեցին։ Այն ձայնագրվեց Նիքի տնային ստուդիայում, քանի որ խումբը լքել էր «Hollywood Recors»-ը և ստեղծել իր սեփական լեյբլը՝ «Jonas Enterprises» :
2012 թվականի օգոստոսին թողարկվեց «Married to Jonas» սերիալը, որտեղ պատմվում է Քևին Ջոնասի և նրա կնոջ՝ Դանիելի համատեղ կյանքի մասին։ Շոուի երկրորդ եթերաշրջանը մեկնարկեց 2013 թվականի ապրիլի 21-ին ։
Երեք ամսվա ընդմիջումից հետո եղբայրները կրկին միավորվեցին և բեմ դուրս եկան նոր երգերով։ 2012 թվականի հոկտեմբերի 11-ին ուղևորվեցին «Promo Tour 2012/2013» շրջագայության, որը սկսվեց Նյու Յորքում՝ Ռադիո սիթի մյուզիք հոլում։ Այս շրջագայության շրջանակներում նոյեմբերի 6-ին և 8-ին նրանք հանդես եկան Սանկտ-Պետերբուրգում և Մոսկվայում ։
2013
2013 թվականի փետրվարի 20-ին կարճ ընդմիջումից հետո «Jonas Brothers»-ը շարունակեց իր համերգաշարը Հարավային և Լատինական Ամերիկայում։ Ապրիլի 2-ին Հյուսիսային Ամերիկա մայրցամաքում խումբը հանդես եկավ նոր սինգլով՝ «Pom Roms», որը, նրանց խոսքերով, տարբերվում էր իրենց նախկին երգերից ։ Ապրիլի 3-ին սինգլը թողարկվեց նաև այլ վայրերում։ Երգը զբաղեցնում էր Լատինական Ամերիկայի «iTunes» շքերթի առաջին հորիզոնականը, իսկ մյուս երկրների «iTunes» շքերթում նույնպես գտնվում էր բարձր դիրքերում։
Խմբի հաջորդ սինգլը՝ «First Time»-ը (առաջիկա ալբոմի թվով երկրորդը), թողարկվեց հունիսի 25-ին ։ Որոշ երկրներում, ինչպես՝ Ռուսաստան, Իսպանիա, սինգլի թողարկումը հետաձգվեց մինչև սեպտեմբերի 23-ը։ Մեծ Բրիտանիայում «First Time» սինգլի թողարկումը հետաձգվեց անորոշ ժամանակով։ Հավանաբար այդ պատճառով Մեծ Բրիտանիայում այն ներկայացվեց արդեն նոր՝ թվով հինգերորդ ալբոմում։ Այն ստացավ «V» անվանումը։ Ալբոմն այդպես էլ չթողարկվեց, սակայն որոշ երկրպագուներ, ի նշան նվիրվածության, ստացան 5 նոր երգ և 10 վերամշակված համերգային տարբերակ ։
2019
2019 թվականի փետրվարի 28-ին խումբը հայտարարեց իրենց վերադարձի մասին։ Մարտի 1-ին կայացավ «Sucker» երգի և տեսահոլովակի պրեմիերան, որն առաջնելույթել է առաջին հորիզոնական «Billboard Hot 100»-ում՝ դառնալով խմբի պատմության առաջին շքերթակիրը։ Իսկ ապրիլի 4-ին խումբը թողարկեց ևս մեկ նոր սինգլ և տեսահոլովակ՝ «Cool»:
Ապրիլի 22-ին եղբայրների եռյակն իր «Twitter»-ի էջում հայտարարեց ստուդիական հինգերորդ ալբոմի՝ «Happiness Begings»-ի թողարկման մասին և ներկայացրեց շապիկը։ Թողարկումը տեղի ունեցավ հունիսի 7-ին։
«Jonas Brothers» համերգ
«Jonas Brothers համերգ» (Jonas Brothers: The 3D Concert Experience), ամերիկյան «Walt Disney Pictures» ընկերության և «Jonas Brothers» խմբի համերգային ֆիլմն է։ Ֆիլմի պրեմիերան ԱՄՆ-ի, Կանադայի և Պուերտո Ռիկոյի կինոթատրոններում կայացել է 2009 թվականի փետրվարի 27-ին, մնացած երկրներում պրեմիերան կայացել է ավելի ուշ։ Համերգում հատվածներ են եղել 2008 թվականի հուլիսի 13-ին և 14-ին Անահայմում տեղի ունեցած շոուից, որոնք ընդգրկված էին «Burnin' Up Tour» համերգային շրջագայության ծրագրում։ Ֆիլմի գլխավոր դերերում հանդես են եկել «Jonas Brothers» խումբը, Դեմի Լովատոն, Թեյլոր Սվիֆթը և Ռոբերտ «Բիգ Ռոբ» Ֆեգանսը։
Արտաքին հղումներ
Կատեգորիա:Երաժշտական խմբեր այբբենական կարգով Կատեգորիա:2005 հիմնադրված երաժշտական խմբեր Կատեգորիա:Երաժշտական խմբեր Կատեգորիա:Ջոնաս Բրադրս ալբոմներ Կատեգորիա:«Ոսկե ազնվամորի» մրցանակի դափնեկիրներ Կատեգորիա:Ամերիկյան երաժշտական խմբեր Կատեգորիա:Ամերիկյան փոփ խմբեր Կատեգորիա:Ամերիկյան ռոք խմբեր Կատեգորիա:Քույրեր և եղբայրներ Կատեգորիա:Ամերիկյան փոփ ռոք խմբեր Կատեգորիա:Փոփ երաժշտական խմբեր Կատեգորիա:Գինեսի գրքի ռեկորդակիրներ
Աբու Քամալի գավառ
Աբու Քամալի գավառ (منطقة أبو كمال) կամ Ալ-Բուքամալի գավառ (منطقة البوكمال), Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Դեյր-էլ-Զորի մարզի 3 գավառներից մեկը։
Վարչական կենտրոնն է Աբու Քամալ քաղաքը։ 2004 թվականի մարդահամարի տվյալներով գավառը ունի 265 142 բնակչություն ։ Հիմնական զբաղմունքը անասնապահությունն է՝ ուղտաբուծություն, խոշոր և մանր եղջերավոր անասուններ։ Մերձավոր Արևելքի ամենաերկար գետի՝ Եփրատի ափին գտնվելու շնորհիվ բնակչությունը կարողանում է զբաղվել ոռոգովի երկրագործությամբ։
Ծանոթագրություններ
Կատեգորիա:Աբու Քամալի գավառ
Լևակշա
Լևակշա (Левакша), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Տոլշմա գետի ձախ ափում՝ 19 կմ հեռավորության վրա։ Գետի երկարությունը 26 կմ է։ Ակունքը գտնվում է Լևակշաի ճահճուտներում, 10 կմ հարավ Նիկոլսկի գյուղի մոտ և Տոտմից 65 կմ հարավ-արևմուտք։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Ատեսկալ
Ատեսկալ  (Atexcal), մունիցիպալիտետ Մեքսիկայում, գտնվում է Պուեբլա նահանգում ։
Ծանոթագրություններ
Կատեգորիա:Մեքսիկայի բնակավայրեր
Հնգամատյան
Հնգամատյան, (եբրայերեն անվանումը՝ Tora օրենք), Հին կտակարանի առաջին հինգ գրքերը։ Աստվածաշնչական ավանդությունը վերագրում է Մովսես մարգարեին։ Իրականում տարբեր ավանդությունների հավաքածու է՝ ստեղծված մ. թ. ա. IX—VI11 դդ. (խմբագրել և վերջնական տեքստի է բերել կրոնա-քաղաքական բարեփոխիչ, Եզրասը մ. թ. ա. V դար)։ Ընդգրկում է Ծննդոց, Ելից, Ղևտացվոց, Թվոց, Երկրորդ օրինաց գրքերը։ Ծննդոց գիրքը բովանդակում է աշխարհի ու մարդկության ստեղծման, աստծո դեմ մարդկանց մեղանչման և դրա ծանր հետևանքների (ջրհեղեղ և այլն) մասին առասպելները։ Ելից և Թվոց գրքերում պատմվում է հրեա ժողովրդի դիցաբանական անցյալը (եգիպտական փարավոնին գերի ընկնելը, Մովսեսին Սինա լեռան վրա Եհովա աստծո հայտնությունն ու տասը պատվիրանների շնորհումը, Եգիպտոսից հեռանալը և թափառումներն անապատում)։ Ղևտացվոց գրքում շարադրված են հրեա ժողովրդի պաշտամունքային, իրավական և բարոյական հնավանդ նորմերը (զոհ մատուցելու եղանակները, ծիսակատարությունները, հոգևորակաևների իրավունքները և այլն)։ Երկրորդ օրինացը առաջին չորս գրքերի ամփոփումն է, Մովսեսի ճառերն ու պատվիրանները։ Գիտությունը, ժխտելով Հնգամատյանի «աստվածային բնույթը», ընդունում է այն որպես գրական հուշարձան և պատմական սկզբնաղբյուր։
Կատեգորիա:Հին Կտակարանի գրքեր
Ժակ Աբարդոնադո
Ժակ Աբարդոնադո (Jacques Abardonado, ), ֆրանսիացի ֆուտբոլիստ, պաշտպան։ Նրա զարմիկն է Անդրե-Պիեռ Ժինյակը ։
Աղբյուրներ
Կատեգորիա:Ֆուտբոլիստներ այբբենական կարգով Կատեգորիա:Ֆուտբոլի պաշտպաններ Կատեգորիա:Բունդեսլիգայի ֆուտբոլիստներ Կատեգորիա:Ֆրանսիացի ֆուտբոլիստներ Կատեգորիա:Վալանսիենի ֆուտբոլիստներ Կատեգորիա:Օլիմպիկ Մարսելի ֆուտբոլիստներ Կատեգորիա:Լորյանի ֆուտբոլիստներ Կատեգորիա:Նիսի ֆուտբոլիստներ Կատեգորիա:Գրենոբլի ֆուտբոլիստներ Կատեգորիա:Նյուրնբերգի ֆուտբոլիստներ Կատեգորիա:Ֆրեժյուս Սանտ Ռաֆայելի ֆուտբոլիստներ
Սարտեն
Համայնքի INSEE կոդ՝ 2A272։
Աշխարհագրություն
Սարտեն քաղաքը տեղաբաշխված է Կորսիկայի արևմտյան լողափին։ Հանդիսանում է Հարավային Կորսիկա դեպարտամենտի վարչական կենտրոնը։ Քաղաքի տարածքը կազմում է շուրջ 200,4 կմ²։ Ըստ 2006 թվականի տվյալների բնակչության թիվը կազմել է 3.096 մարդ։ Գրող Պրոսպեր Մերիմեն այսպես է արտահայտվել Սարտենի մասին.
Քաղաքը բաժանված է երկու մասերի՝ Վերին քաղաք և Ստորին քաղաք։ Սարտենի կենտրոնը համարվում է «Ազատության հրապարակը»։ Այստեղ է գտնվում քաղաքապետարանը, որից էլ սկիզբ է առնում հին քաղաքը։
Սարտենը բազմիցս տուժել է ալժիրյան ծովահենների հարձակումներից։ Ամենամեծ հարձակումն արձանագրվել է 1583 թվականը։
Ավանդույթներ
Ամեն տարի Չարչարանաց ուրբաթ օրը քաղաքում տեղի է ունենում մեծ երթ՝ Catenacciu: Այն սկսվում է Սանտա Մարիա եկեղեցուց և ավարտվում է Սան Սեբաստիանում։ Մեծ փայտե խաչը ուսերին դրած երկու անձ անցնում են փողոցներով, որին հետևում է թափորը։ Այս ավանդույթը գալիս է Քրիստոսին դեպի խաչելություն տանելու արարողութունից։
Արտաքին հղումներ
Կատեգորիա:Ֆրանսիայի համայնքներ
Հանելուկ (Թումանյան)
«Հանելուկ», Հովհաննես Թումանյանի բանաստեղծություններից՝ գրված 1900 թվականին ։
Պատմություն
Հովհաննես Թումանյանն այս բանաստեղծությունը գրել է 1900 թվականի դեկտեմբերի 31-ի գիշերը, Մ․ Վարդազարյանի ամուսնության կապակցությամբ ։
Եղիշե Չարենցի անվան գրականության և արվեստի թանգարանի Թումանյանի ֆոնդում (№ 47) պահվում է Մ․ Վարդազարյանի ալբոմը և դրա մեջ՝ ինքնագիրը, որը նախ թվագրված է եղել «1900, հունվարի 1», ապա Թումանյանը փոխել է թվագրությունը գրելով՝ «1900 դեկտեմբերի 31, ժամը 12 գիշերվա» ։
Առաջին անգամ տպագրվել է 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 497)։
Հովհաննես Թումանյանի երկերի լիակատար ժողովածուի 1-ին հատորում արտատպվել է ինքնագրից ։
Ծանոթագրություններ
Կատեգորիա:Բանաստեղծություններ Կատեգորիա:Հովհաննես Թումանյանի բանաստեղծություններ
Դարլինգ Կեյտս
Դարլինգ Կեյթս (Darlene Cates, լրիվ անունը՝ Ռիտրա Դարլին Գատրին), ամերիկացի դերասանուհի,որի առաջնելույթը եղել է Լեսի Հալսթրոմի «Ի՞նչն է տանջում Գիլբերտ Գրեյփին» ֆիլմում, որտեղ խաղացել է գլխավոր կերպարներից մեկի մոր՝ հիվանդագին ճարպակալմամբ տառապող Բոննի Գրեյփի դերը։ Նույն ֆիլմում խաղացել են նաև Ջոնի Դեփը, Ջուլետ Լյուիսը և Լեոնարդո ԴիԿապրիոն։ Մի շոուի ժամանակ, որտեղ նա խոսում էր իր գիրության մասին, ասելով որ ինքը կշռում է 230 կգ-ից մի փոքր ավել, ռեժիսորը նկատել և ընտրել է նրան այդ դերի համար ։
Ծանոթագրություններ
Կատեգորիա:Ամերիկացի կինոդերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ
Գեորգի Մդիվանի
Գեորգի Մդիվանի (გიორგი მდივანი, ), վրացի և խորհրդային թատերագիր և կինոսցենարիստ։ Վրացական ԽՍՀ վաստակավոր գործիչ (1961 թվական)։
Կենսագրություն
1922 թվականին իր դեբյուտն է նշել որպես թատերագիր։ Գրել է վրացերեն և ռուսերեն լեզուներով։ Բազմաթիվ սուր հակամարտային և հրապարակախոսական պիեսների, կինոսցենարների հեղինակ է։ 1944 թվականից եղել է Կոմունիստական կուսակցության անդամ։
Կինը էստրադային արտիստ Թաիս Սավվան է (1907-1973 թվական)։
Հիլ
Հիլ, կարդամոն, կոճապղպեղների ազգի ընտանիքի՝ Elettaria cardamonum և Elettaria major բազմամյա խոտաբույսերի, դրանց պտուղների և սերմերի անվանումը։ Աճում են հարավային Հնդկաստանի լեռնային խոնավ անտառներում, մշակվում նաև Շրի Լանկայում, Հնդկաչինում, Հարավային Չինաստանում։ Տերևները նշտարաձև են՝ երկշարք դասավորված վեգետատիվ ընձյուղի վրա։ Ծաղիկները բաց կանաչավուն են՝ հուրանում հավաքված։ Պտուղը եռաբուն տուփիկ է։ Սերմերը մանր են, գորշ կարմրավուն, կնճռոտված, անկանոն ձևի, հոտավետ և որպես համեմունք օգտագործվում են խոհարարության մեջ։ Սերմերում պարունակվող եթերային յուղը (3, 5-7%) կիրառվում սննդի, ծխախոտի արտադրության, ինչպես նաև բժշկության մեջ։
Մարդու կողմից այն վաղուց մշակվում է արևադարձային գոտու 600-1500 մետր բարձրություններում։ Բազմացվում է ընդերացողունների միջոցով։ Բույսի առաջին բերքը հավաքվում է տնկելուց 2-4 տարի հետո, իսկ լրիվ բերքատվությունը սկսվում է 5 տարեկան հասակից։ Բերքահավաքից հետո սերմերը անջատում են սերմնատուփիկներից և չորացնում։
Արևելյան ժողովուրդները Հիլն օգտագործում են սուրճի ու թեյի մեջ։
Հիլը մշակվում է Հնդկաստանում, Շրի-Լանակայում, Չինաստանում, Գվատեմալայում, Սալվադորում, Տաիլանդում։ Հիլի համաշխարհային արտադրանքի 90 %-ը տալիս է Հնդկաստանը։ Միջազգային շուկայում ամենաբարձր որակի Հիլը համարվում է հնդկականը։ Բույսի պլանտացիաները Հնդկաստանում զբաղեցնում են ավելի քան 72 հազար հա տարածություն, որտեղից տարեկան հավաքվում է 3-3,5 տոննա սերմ ։
Ծանոթագրություններ
Կատեգորիա:Համեմունքներ
Մահվան պարը (Սեն-Սանս)
Մահվան պարը (Danse Macabre), սիմֆոնիկ պոեմ, հեղինակ՝ ֆրանսիացի կոմպոզիտոր Քամիլ Սեն-Սանս։ Գրվել է 1874 թվականին՝ սոլ մինոր (G-moll) տոնայնության մեջ։ Ստեղծագործության վրա կոմպոզիտորը սկսել է աշխատել դեռևս 1872 թվականից։ Նախնական տարբերակով այն վոկալ ստեղծագործություն էր՝ գրված ֆրանսիացի գրող, բանաստեղծ Անրի Կազալիսի խոսքերի հիման վրա։ Նա էլ, իր հերթին, օգտվել էր հին ֆրանսիական հավատալիքների վրա։ 1874 թվականին կոմպոզիտորն իր ստեղծագործությունն ընդլայնեց, վերամշակեց, դարձրեց սիմֆոնիկ պոեմ՝ վոկալ բաժինը փոխարինելով ջութակի նվագով։
Առասպելական հենքը
Մահվան պարն Ուշ միջնադարում ալեգորիկ-գեղարվեստական ժանր էր մահվան թեմայով. անկախ մարդկանց սոցիալական ու դասակարգային վիճակից, մահն ընդգրկում է բոլորին։ Մահվան պարը ներկայացնում է մեռյալների կամ հենց մարմնավորված Մահի պարը գերեզմանների շուրջ՝ պարի հրավիրելով բոլոր հանգուցյալներին՝ կայսրերին, Հռոմի պապերին, արքաներին, ռամիկներին, մեծահասակներին ու երեխաներին։ Այն ստեղծված է որպես Mementօ mori (նշանակում է «Հիշիր մահվան մասին»)՝ մարդկանց հիշեցնելու իրենց կյանքը վայելելու և երկրային կյանքում փառքի ունայնության մասին։ Եվ այդ դրույթը քարոզելու համար միջնադարում ստեղծվում էին բազմաթիվ նկարներ։ Դրա առաջին նմուշը եղել է այժմ կորսված մի որմնանկար, որ ստեղծվել էր Փարիզի Սուրբ Անմեղների գերեզմանատանը 1424-1425 թվականների ընթացքում։